stanford-oval/wikipedia huggingface dataset:
Dynasty Warriors: Gundam 2

| Dynasty Warriors: Gundam 2 |
| --- | --- |

Kehittäjä:  Koei
Julkaisija:  Namco Bandai Games
Suunnittelija:  Hiroshi Kimata
Säveltäjä:  Masato Koike
Pelisarja:  Dynasty Warriors Gundam
Julkaistu:  18. joulukuuta 2008
Lajityyppi:  Hack and slash, toimintaroolipeli
Pelimuoto:  yksinpeli, moninpeli
Alusta:  PlayStation 2, PlayStation 3, Xbox 360
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK   : 
Dynasty Warriors: Gundam 2 (jap. ガンダム無双2, Gandamu Musō Tsū) on vuonna 2008 julkaistu Gundam-aiheinen videopeli. Pelin kehitti Koei ja julkaisi Namco Bandai Games. Se julkaistiin PlayStation 2:lle, PlayStation 3:lle ja Xbox 360:lle. Se on jatkoa vuonna 2007 julkaistulle Dynasty Warriors: Gundamille. Peli julkaistiin alun perin Japanissa 18. joulukuuta 2008 ja sen jälkeen huhtikuussa 2009 Yhdysvalloissa ja Euroopassa. Peliä uudistettiin lisäämällä muun muassa hahmoja, sekä hyökkäysvariaatioita.
Pelitilat

Yksinpelissä on kaksi eri pelitilaa: "Story Mode" ja "Original Mode". Story Mode korvaa edellisen pelin "Official Moden", jossa on käytössä aluksi neljä eri hahmoa, Amuro Ray, Kamille Bidan, Judau Ashita ja Char Aznable. Näiden tarinat sijoittuvat Gundam, Z Gundam ja Gundam ZZ animesarjoihin. Läpäistyään tarinatilan Amuro Raylla tai Char Aznablella saa avattua lisätarinatilan, joka sijoittuu elokuvaan Char's Counterattack.
Mission Mode korvaa puolestaan "Original Moden". Toisin kuin edeltäjässä, pelitilan tarina ei sijoitu vaihtoehtoiseen universumiin vaan se jakaa samaa tarinaa molemmista jatkumoista. Jokaisella hahmolla on oma määrä tehtäviä. Pelitilaan kuuluu Free Missions, jossa on tehtävänä suorittaa sattumanvaraisia tehtäviä ja lisähaasteita. Friendship Missions vaikuttaa ystävyysmittariin muihin lentäjiin nähden. License Missions antaa mahdollisuuden saada muiden hahmojen sotakoneita tietylle hahmolle. Collection Missions tarjoaa pelaajalle mahdollisuuden kerätä osia sotakoneeseen taistelemalla niitä vastaan. Extra Missions on vaativatasoisia haasteita, joista voi saavuttaa korkeatasoisia osia tietyille sotakoneille.
Jatko-osat

Dynasty Warriors: Gundam 2 sai jatkoa, kun Dynasty Warriors: Gundam 3 julkaistiin Japanissa joulukuussa 2010, Yhdysvalloissa kesäkuussa 2011 ja muualla maailmassa heinäkuussa 2011. Pelille julkaistiin vielä yksi osa lisää Dynasty Warriors: Gundam Reborn joulukuussa 2013 Japanissa ja muualla maailmassa kesäkuussa 2014.
Dzmitryi Daštšynski

| Dzmitryi Daštšynski |
| --- | --- |
 Daštšynski Torinon olympialaisissa
Henkilötiedot
Syntynyt: 9. marraskuuta 1977 Minsk, Valko-Venäjän SNT
Kansalaisuus:   Valko-Venäjä
Uran tiedot
Pituus:  170 cm
Laji:  freestylehiihto
Seura:   RTsFVS Minsk
Kilpauran kesto:  1995–
Aiheesta muualla
daschinski.com
| Mitalit> Maa:  Valko-Venäjä.Miesten freestylehiihto. Olympialaiset  | Mitalit> Maa:  Valko-Venäjä.Miesten freestylehiihto. Olympialaiset  | Mitalit> Maa:  Valko-Venäjä.Miesten freestylehiihto. Olympialaiset  | Maa:  Valko-Venäjä> Miesten freestylehiihto. |
| --- | --- | --- | --- |
|  Hopeaa | Torino 2006 | Hypyt |  |
|  Pronssia | Nagano 1998 | Hypyt |  |
| MM-kilpailut  | MM-kilpailut  | MM-kilpailut  |  |
|  Hopeaa | Whistler Mountain 2001 | Hypyt |  |
|  Hopeaa | Madonna di Campiglio 2007 | Hypyt |  |
Dzmitryi Uladzimiravitš Daštšynski (valkoven. Дзмітрый Уладзіміравіч Дашчынскі, ven. Дмитрий Владимирович Дащинский, Dmitri Vladimirovitš Daštšinski; 9. marraskuuta 1977 Minsk, Valko-Venäjän SNT) on valkovenäläinen freestylehiihtäjä sekä lajin olympia- ja MM-mitalisti. Daštšynskin lajina on hypyt.
Daštšynski on osallistunut freestylehiihdon maailmancupiin kaudesta 1996. Hyppyjen maailmancupin Daštšynski voitti kaudella 2006. Hyppyjen maailmancupin toinen hän on ollut kausina 1999 ja 2004 sekä kolmas kausina 2001 ja 2008. Kokonaiscupin toinen hän oli kaudella 1999.
Daštšynski on osallistunut kahdeksan kertaa freestylehiihdon maailmanmestaruuskilpailuihin vuodesta 1997 lähtien. Daštšynskin parhaimmat tulokset ovat vuoden 2001 ja 2007 hyppyjen MM-hopeat.
Olympialaisissa Daštšynski on kilpaillut viidesti. Naganossa 1998 hän voitti pronssia, Salt Lake Cityssä 2002 hän oli seitsemäs, Torinossa 2006 hän voitti hopeaa, Vancouverissa 2010 hän oli yhdestoista ja Sotšissa 2014 kahdeksas.
Weitek

| Weitek |
| --- | --- |
Yritysmuoto:  yksityinen
Perustettu:  1981
Kotipaikka:  San Jose, Kalifornia, Yhdysvallat
Toimiala:  elektroniikkateollisuus, Puolijohdeteollisuus
Tuotteet:  tietokonetekniikka, matematiikkasuoritin
Infobox OKVirheellinen NIMI-arvo: 
Weitek Corporation oli mikropiirejä suunnitteleva yritys, jonka tunnetuimmat tuotteet olivat matematiikkasuorittimia (FPU). Suorittimia käytettiin mm. Sun Microsystemsin ja SGI:n työasemissa.
Yrityksen perustivat Inteliltä lähteneiden insinöörien joukko vuonna 1981.
Rockwell-yhtiö (nyk. Conexant) osti konkurssiin ajautuneen Weitekin.
Tuotteet

Weitek 1164/1165
eivät olleet itsenäisiä matematiikkasuorittimia vaan vaativat muita piirejä rinnalle
Weitek Abacus 3167 matematiikkasuoritin
SPARCstation 1
myös Intel 80386 rinnalla käytetty
Weitek 3170 matematiikkasuoritin
Weitek 3172 matematiikkasuoritin
Weitek 4167 matematiikkasuoritin
RISC 8200, PA-RISC-yhteensopiva suoritin
SPARC POWER µP (WTL 8601), SPARC-yhteensopiva suoritin, sisäänrakennettu matematiikkasuoritin
P9000 ja VideoPower 5x86 grafiikkaprosessori
P9100 grafiikkaprosessori
yhdisti P9001 ja 5286 piirit yhdelle sirulle
Tuotteet > Weitek 3167

Yhtiön matematiikkasuoritin oli hyvin suorituskykyinen aikanaan:
»The Weitek Abacus provided up to 2.5 times the performance of an Intel 387DX coprocessor»
Käännös suomeksi
Videopelivuosi 1988

Tämä artikkeli käsittelee vuoden 1988 videopelijulkaisuja ja videopelimaailman merkittäviä tapahtumia.
Tapahtumat

Game Developers Conference -tapahtuma järjestetään ensimmäisen kerran.
Nintendo Power -lehden ensimmäinen numero julkaistaan.
Tapahtumat > Uusia yhtiöitä

Core Design
Eurocom
Image Works
Laitteistojulkaisuja > Kolikkopelit

Namco System 21, 3D-grafiikalle suunniteltu laitteisto
Laitteistojulkaisuja > Pelikonsolit

Sega Mega Drive pelikonsoli julkaistaan japanissa.
Huomattavat julkaisut

F-19 Stealth Fighter
F/A-18 Interceptor
Gold Rush!
Mega Man 2
Netherworld
The NewZealand Story
Ninja Gaiden
Speedball
Super Mario Bros. 3
Winning Run
Zak McKracken and the Alien Mindbenders
Palkinnot > Golden Joystick Awards

Out Run, Vuoden peli
Wareon taistelu

Wareon taistelu oli Australian ja Japanin välillä käyty taistelu Wareossa, Uudessa Guineassa. Sotatoimet alkoivat australialaisten hyökkäyksellä 27. marraskuuta ja päättyi australialaisten voittoon 8. joulukuuta 1943 japanilaisten vahvasta puolustautumisesta huolimatta. Australialaisilla oli käytössään tykistö ja tankit, kun japanilaisjoukot eivät juuri pystyneet käyttämään tykistöä puolustuksessa.
Sotatapahtumat > Eteneminen Bongaan

27. marraskuuta australialaisjoukot alkoivat edetä North Hillin ja Bongan välillä rannikkoa pitkin. Australialaisjoukot eivät juuri joutuneet kohtaamaan vastustusta japanilaisten taholta. Seuraavana aamuna joukot jatkoivat etenemistään. Tiheät viidakot estivät australialaistankkeja kulkemaan sotilaiden perässä. Tankkien pysyessä teillä, australialaisjoukot eivät pystyneet hyödyntämään koko tulivoimaansa, ja eteneminen oli hitaampaa.
Japanilaiset hidastivat australialaistankkien etenemistä tuhoamalla siltoja. Japanilaisjoukkojen yritykset hidastaa australialaissotilaita tarkka-ampujien avulla eivät onnistuneet tankkien hyvän tuen ansiosta. Japanilaiset joutuivat peräytymään epäonnistuneiden yritysten vuoksi. Bongan menettäminen maksoi japanilaisille kuljetusyhteyksien katkeamisen, ja he joutuivat turvautumaan huonoja reittejä pitkin Wareon ja Kiligian kautta tuleviin lähetyksiin.
Maasto muuttui huonommaksi ja raskaammaksi australialaisten edetessä Bongasta pohjoisemmaksi. Tämä aiheutti väsymystä sotilaiden keskuudessa ja kaluston rikkoutumista. Lisäksi tarvikkeiden saaminen kävi yhä vaikeammaksi, jonka johdosta osasta Jeepeistä ja tankeista tuli käyttökelvottomia.
Sotatapahtumat > Japanilaisten puolustusasema Horacessa

30. marraskuuta mennessä australialaiskomentaja oli keskittänyt suuren osan kalustostaan ja joukoistaan seuraavan vaiheen etenemiseen. Ylittäessään Kalueng-jokea, australialaisjoukot kohtasivat lähes välittömästi epätoivoisten japanilaisten vastustusta, jonka joukot kuitenkin selvittivät, tykistön avustamana.
Horacessa japanilaiset päättivät pysyä asemassaan, ja australialaisjoukkoja vastassa oli 75 mm konekivääri. Japanin tuliylivoiman vuoksi australialaisjoukot kutsuivat tykistötukea, jonka ansiosta joukot pääsivät japanilaispuolustuksen yli.
Sotatapahtumat > Kalueng-järvet

Australialaisjoukot olivat saaneet tiedustelun Kalueng-joelle 1. joulukuuta. Edellisenä päivänä tykistö oli karsinut japanilaisia joukkoja laguunan alueelta. Japanilaiset saivat ensin estettyä australialaisten etenemisen järvien lähistölle, mutta lopulta 2. joulukuuta australialaiset lävistivät japanilaisjoukkojen puolustuksen tankkien tuella. Australialaisten edetessä he kohtasivat japanilaisen konekivääriaseman tiheässä metsässä, joka lamautti australialaiset. Tästäkin he kuitenkin selvisivät tankkien avustuksella.
Sotatapahtumat > Eteneminen Wareoon

Australialaisten selvitettyä Nongora- ja Joulumäet, jatkoivat he etenemistä kohti Wareoa. Japanilaiset hidastivat hyökkääjien etenemistä tuhoamalla siltoja perääntyessään. Lisäksi sade hidasti etenemistä entisestään, tehden maastosta mutaista. Australialaiset menettivät suoran tulitukensa sateen ja varusteiden vähyyden vuoksi. Osa joukoista lähetettiin hakemaan ammuksia.
5. joulukuuta mennessä australialaiset olivat saaneet huollon toimimaan, ja he pystyivät jatkamaan hyökkäystään. Wareoon kohdistuneesta tykistötulesta huolimatta jäljellä olevat japanilaiset pysäyttivät hyökkäyksen. Yön aikana japanilaiset perääntyivät jälleen, ja 7. joulukuuta australialaiset saivat haltuunsa Wareon lähellä olevan mäen. Aamun mittaan australialaiset jatkoivat etenemistään noin 550 metrin päässä olevaan Wareoon. Japanilaiset puolustivat ankarasti asemiaan viimeiseen asti, kunnes 8. joulukuuta mennessä lähettyvillä oleva Kwatingkoo vallattiin. Kwatingkoon valtauksen ansiosta myös Wareo vallattiin japanilaisilta.
Jälkiseuraukset

Australialaiset onnistuivat tavoitteessaan yhdistää Bonga ja Wareo. Viidakko, vahva puolustus ja huonot olosuhteet väsyttivät australialaissotilaita; viidakkotaudit tappoivat enemmän australialaisia kuin itse japanilaiset.
Wareon taistelut kartalla.
Wareon sijainti kartalla.
Australialaissotilaita hakemassa tarvikkeita.
Käännös suomeksi
Emil Constantinescu

| Emil Constantinescu |
| --- | --- |
 Emil Constantinescu vuonna 1998.
Romanian presidentti
 1996-2000  
Edeltäjä:  Ion Iliescu
Seuraaja:  Ion Iliescu
Henkilötiedot
Syntynyt: 19. marraskuuta 1939 (ikä 84) Tighina
Ammatti:  geologian professori
Tiedot
Puolue:  Partidul Național Liberal, PNL
Tutkinnot:  Bukarestin yliopisto
 Nimikirjoitus
Emil Constantinescu (s. 19. marraskuuta 1939 Tighina, nyk. Moldova) on romanialainen poliitikko ja tiedemies. Hän toimi Romanian presidenttinä 1996–2000.
Constantinescu on koulutukseltaan juristi ja geologi. Hän teki väitöskirjan geologiasta vuonna 1979.
Romanian vallankumouksen jälkeen joulukuussa 1989 hän muodosti yhdessä useiden muiden intellektuellien kanssa Alianţa Civică -ryhmän, jonka tarkoituksena oli kehittää Romanian demokraattista järjestelmää ja kansalaisyhteiskuntaa sekä puolustaa ihmisoikeuksia.
Marraskuussa 1996 Constantinescu valittiin opposition muodostaman vaaliliiton (Convenţia Democratică din România) ehdokkaana Romanian kolmanneksi presidentiksi lyöden ratkaisevalla toisella kierroksella istuvan presidentin, sosiaalidemokraattien Ion Iliescun. Constantinescun nelivuotisella virkakaudella Romaniassa aloitettiin huomattavat uudistukset talouselämän, oikeuslaitoksen ja hallinnon alalla. Valtionyritysten yksityistäminen ja kommunistien kansallistaman omaisuuden palauttaminen pantiin alulle, entisen salaisen poliisin arkistoja avattiin sekä käynnistettiin kampanja korruption ja rahanpesun kitkemiseksi. Constantinescu työskenteli myös voimakkaasti Romanian tulevan Nato- ja EU-jäsenyyden hyväksi.
Vuoden 2000 presidentinvaaleissa Emil Constantinescu ei asettunut uudelleen ehdolle ja hänen edeltäjänsä Ion Iliescu valittiin uudelleen virkaan.
Constantinescu jätti aktiivisen politiikan ja palasi harjoittamaan tieteellistä tutkimustyötä ja kansalaisjärjestötoimintaa. Emil Constantinescu on julkaissut 12 kirjaa ja yli 60 tutkimusta.
Aiheesta muualla

Wikimedia Commonsissa on kuvia tai muita tiedostoja aiheesta .
Constantinescun kotisivu (Arkistoitu – Internet Archive) (romaniaksi)
Videopelivuosi 1990

Tämä artikkeli käsittelee vuoden 1990 videopelijulkaisuja ja videopelimaailman merkittäviä tapahtumia.
Tapahtumat

Nintendo-lehti aloittaa.
Tapahtumat > Uusia yhtiöitä

Ancient
Eidos Interactive
Revolution Software
Team17
Laitteistojulkaisuja > Kolikkopelit

SNK julkaisee Neo-Geo MVS alustan.
Laitteistojulkaisuja > Pelikonsolit

Commodore 64 Games System
Sega Game Gear
Super Nintendo Entertainment System (SNES) julkaistaan japanissa.
Huomattavat julkaisut

Coloris
Crystalis
F-Zero
J.R.R. Tolkien's The Lord of the Rings, Vol. I
Loom
Lost Patrol
King's Bounty
Powermonger
Raiden
Railroad Tycoon
Rampart
Star Control
The Secret of Monkey Island
Speedball 2
Super Mario World
Palkinnot > Golden Joystick Awards

Populous - Most Original Game of the Year (1989/1990)
Dzjanis Paljakou

Dzjanis Paljakou
Dzjanis Aljaksandravitš Paljakou (valkoven. Дзяні́с Алякса́ндравіч Паляко́ў, ven. Дени́с Алекса́ндрович Поляко́в, Denis Aleksandrovitš Poljakov; s. 17. huhtikuuta 1991 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Ligat ha’Alissa pelaavaa Hapoel Haifa ja on pelipaikaltaan puolustaja.
Aiheesta muualla

Kuvia tai muita tiedostoja aiheesta Dzjanis Paljakou Wikimedia Commonsissa
Elisabeth Schumann

Elisabeth Schumann
Elisabeth Schumann (13. kesäkuuta 1885 Merseburg, Saksa – 23. huhtikuuta 1952 New York, New York, Yhdysvallat) oli saksalaissyntyinen, Yhdysvaltoihin asettunut ja maan kansalaisuuden vuonna 1944 saanut ooppera- ja konserttilaulaja. Hän oli äänialaltaan sopraano. Schumann tuli tunnetuksi yksinlaulujen sekä Wolfgang Amadeus Mozartin ja Richard Straussin musiikin tulkitsemisesta.
Schumann teki debyyttinsä Hampurin oopperassa vuonna 1910 ja pysyi seurueessa vuoteen 1919. Ensimmäisen esiintymisensä New Yorkissa hän teki vuonna 1914 tulkitsemalla Sophien roolin Richard Straussin Ruusuritarin esityksessä Metropolitan-oopperassa. Vuonna 1919 Schumann liittyi Wienin oopperaan, jossa hän lauloi, kunnes poistui maasta Anschlussin ajamana vuonna 1938. Schumann kiersi Yhdysvalloissa Richard Straussin kanssa vuonna 1921 ja piti konsertteja säveltäjän itsensä säestyksellä.
Vuonna 1924 Schumann teki ensimmäisen esiintymisensä Lontoossa. Hän tulkitsi Covent Gardenissa jälleen Sophien roolin. Sophie on pysynyt roolina, johon Schumannin nimi on voimakkaimmin yhdistetty. Schumann kuitenkin menestyi myös Mozartin roolien ja Franz Schubertin yksinlaulujen esittäjänä. Asetuttuaan Yhdysvaltoihin hän opetti Philadelphian Curtis Institute of Musicissa. Schumann oli naimisissa kapellimestari Karl Alwinin kanssa. Hänen teoksensa German Song julkaistiin Lontoossa vuonna 1948.
Elizabethtown

Elizabethtown voi viitata seuraaviin maantieteellisiin kohteisiin:
Elizabethtown, Illinois, Yhdysvallat
Elizabethtown, Indiana, Yhdysvallat
Elizabethtown, Kalifornia, Yhdysvallat
Elizabethtown, Kentucky, Yhdysvallat
Elizabethtown, New York, Yhdysvallat
Elizabethtown, Pohjois-Carolina, Yhdysvallat
Elizabethtown, Ohio, Yhdysvallat
Elizabethtown, Pennsylvania, Yhdysvallat
Elizabethtown, Texas, Yhdysvallat
Elizabeth New Jerseyssä Yhdysvalloissa, aiemmalta nimeltään Elizabethtown
Elizabethton, Tennessee, Yhdysvallat
Elizabethtown College
Elizabethtown, yhdysvaltalainen elokuva vuodelta 2005.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elizabethtown”, voi hakea sivunnimihaulla, laajalla sivunnimihaulla tai tekstihaulla.
Dzmitryi Mjaleška

| Dzmitryi Mjaleška |
| --- | --- |

Henkilötiedot
Syntynyt: 8. marraskuuta 1982 (ikä 41) Minsk, Valko-Venäjän SNT, Neuvostoliitto
Kansalaisuus:   Valko-Venäjä
Jääkiekkoilija
Pelipaikka:  Hyökkääjä
Maila:  oikea
Pituus:  181 cm
Paino:  81 kg
Seura
Seura:  Dinamo Minsk
Sarja:  KHL
Pelaajaura
Pääsarjaura:  1998–
Aik. seurat:  Junost Minsk Keramin Minsk Salavat Julajev Ufa Spartak Moskova Sibir Novosibirsk
Dzmitryi Viktaravitš Mjaleška (valkoven. Дзмітрый Віктаравіч Мялешка, ven. Дмитрий Викторович Мелешко, Dmitri Viktorovitš Meleško) (s. 8. marraskuuta 1982 Minsk Neuvostoliitto) on valkovenäläinen jääkiekkoilija. Hän on oikea laitahyökkääjä ja käyttää pelinumeroa 19.
Ura

Meleshko on pelannut urallaan Valko-Venäjän pääsarjaa sekä KHL:lää. Meleshko on pelannut usein Valko-Venäjän maajoukkueessa. Hän on käynyt yhdeksät jääkiekon maailmanmestaruuskilpailut ja lisäksi vuoden 2010 olympialaiset.
Elizabeth de la Porte

Elizabeth de la Porte
Elizabeth de la Porte (s. 1941 Johannesburg) on eteläafrikkalainen cembalisti. Hän suoritti opintoja aluksi Johannesburgissa, mutta voitti stipendin ja pääsi siten opiskelemaan Wieniin ja Lontooseen. Hän sai oppilaitoksissa suoritettujen muodollisten opintojen lisäksi yksityisopetusta Jane Clarkilta ja Rafael Puyanalta.
De la Portella on erityinen side Johann Sebastian Bachin ja François Couperinin musiikkiin. Hän esiintyi 1970-luvun aikana paitsi Etelä-Afrikassa ja Yhdistyneessä kuningaskunnassa, myös Saksassa, Itävallassa ja Sveitsissä. Hän aloitti opettamisen Lontoossa 1960-luvulla. Hän on naimisissa lääkäri Paul Dawson-Bowlingin kanssa, ja hänellä on kolme lasta. Hän asuu Favershamissa, Isossa-Britanniassa.
Williams Point

Varnan niemimaa Livingstoninsaarella Eteläisillä Shetlandinsaarilla.
Williams Point nähtynä Miziya Peakista. Takana Zed Islands, oikealla Pyramid Island ja edessä Zavala Island.
Williams Point on Antarktiksen Eteläisiin Shetlandinsaariin kuuluvan Livingstoninsaaren pohjoisin kärki. Se kuuluu Varnan niemimaahan ja sen erottaa pohjoispuolella olevasta Zed Islandsista Iglika Passage.
Eteläisten Shetlandinsaarten löytymisestä ilmoitti 1819 William Smith, joka oli priki Williamsin kapteeni ja nähnyt kohdan 19. helmikuuta samana vuonna. Vuonna 1820 eräässä julkaisussa sanotaan, että Smith antoi lähellä olevalle kohdalle nimen ”Williams”. Viime vuosina nimi Williams Point on vakiintunut paikan nimeksi kansainvälisessä käytössä.
Warner/Chappell Music

Warner/Chappell Music, Inc. on yhdysvaltalainen musiikkikustantamo ja osa Warner Music Groupia.
Yhtiö muodostui, kun se osti monia eri musiikkikustantamoja, kuten M. Witmark & Sonsin, Remick Music Corporationin, Harms, Inc.:n, Chappell & Co.:n ja Tamerlane Musicin.
Warner/Chappell myi Warner Bros. Publicationsin Alfred Publishingille vuonna 2005.
Emil Elenius

Anton Emil Elenius (16. syyskuuta 1877 Sysmä – 1. maaliskuuta 1949 Helsinki) oli suomalainen kirjailija. Hän kirjoitti Suursaaren elämää kuvaavia saaristolaisromaaneja ja -novelleja.
Eleniuksen vanhemmat olivat metsätyönjohtaja Anton Elenius ja Maria Hartonen. Hän valmistui kansakoulunopettajaksi ja toimi opettajana Suurkylän koulussa vuosina 1900–1920 ja Lahdessa 1920–1922. Elenius oli vuodesta 1922 vapaa kirjailija ja teki myös tilapäisiä toimittajan töitä eri lehdissä.
Elenius teki yhdessä Reino Palmrothin kanssa Pasi Jääskeläisen laulunäytelmään perustuvan käsikirjoituksen vuonna 1938 valmistuneeseen elokuvaan Laivan kannella, jonka ohjasi Paavo Kostioja.
Elenius oli vuodesta 1904 naimisissa Aini Penttilän kanssa.
Teoksia

Saarelaiskuvia 1–2, romaani. WSOY 1921–1922
Pirun miekka, runonäytelmä. WSOY 1922
Silkkilaiva, romaani. WSOY 1922
Saaren seikkailija, romaani. WSOY 1924
Saarelais-vallesmanni, romaani.  WSOY 1925
Penna Merikauhu ynnä muita saarelaisnovelleja. WSOY 1926
Saarelaislukkarin ensimmäinen merimatka, kuunnelma. WSOY 1931
Terveisiä ulkomailta, yksinäytöksinen pila. Karisto 1932
Jääkuolema, kuunnelma.  1938
Saarelaistarinoita ; teoksista Saarelaiskuvia 1-2 ja Penna Merikarhu valikoinut ja toimittanut Tuomas Anhava. WSOY 1976
Aiheesta muualla

Vapaasti ladattavia Emil Eleniuksen e-kirjoja Project Gutenbergiltä ja Projekti Lönnrotilta.
Virkistysuimala Puikkari

| Virkistysuimala Puikkari |
| --- | --- |
Osoite:  Tuulimyllyntie 4
Sijainti:  Pudasjärvi
Valmistumisvuosi:  1999
Suunnittelija:  Oulun Yke Oy
Runkorakenne:  betoni
Bruttoala:  3 390 m2
Tilavuus:  1 5620 m3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sisäkuva uimahallista.
Virkistysuimala Puikkari on Pudasjärven kaupungin keskustaajamassa Kurenalla sijaitseva uimahalli.
Vuonna 1999 valmistuneessa uimahallissa on pääallas, tenava-allas, poreallas, monitoimiallas, kylmäallas, opetusallas sekä liukuallas- ja mäki. Rakennuksessa on myös kuntosali- ja kokoustilat.
Aiheesta muualla

Virkistysuimala Puikkarin kotisivut
Pudasjärvi
| --- | --- |
Kylät ja alueet:  Aittojärvi: Aittojärvi  Hetekylä: Hetekylä – Keinäsperä  Hirvaskoski: Ervasti – Hirvaskoski – Kurki – Poijula  Iinattijärvi: Iinattijärvi  Jaurakkajärvi: Jaurakkajärvi   Kipinä: Kipinä – Kollaja –  Panuma – Taipaleenharju  Kurenala: Kurenalus (keskustaajama)  Pintamo: Pintamo  Pudasjärvi: Jaalanka – Jonku – Pudasjärven kirkonkylä – Ruottisenharju – Siivikko  Puhos: Puhos   Pärjänsuo: Livo – Pärjänsuo – Rytinki – Yli-Livo  Sarakylä: Kipinäsuo – Ruuhensuo – Sarajärvi  Siurua: Ala-Siurua – Siurua  Syötekylä: Syötekylä
Järviä, jokia ja muita vesistöjä:  Aittojärvi – Iijoki – Jaaskamonkoski – Jaurakaisjärvi – Jaurakkajärvi– Jongunjärvi – Mikanlampi – Ontamojärvi – Pudasjärvi – Sorvarinjärvi – Sotkajärvi
Nähtävyyksiä:  Pudasjärven kirkko – Sarakylän kappeli – Syötteen kansallispuisto
Muuta Pudasjärveen liittyvää:  Hirsikampus – Hirvisuo – Iijokiseutu – Iso-Syöte – Jyrkkäkoski – Kesäpilkin MM-kisat – Niemitalon Juustola – Pudasjärven lentokenttä – Litokaira – Olvassuo – Virkistysuimala Puikkari – Pudasjärven ufot – Syöte – Umpihankihiihdon MM-kisat
Voicen kesähitti 2012

| Voicen kesähitti 2012 Eri esittäjiä |
| --- | --- | --- |

Kokoelmalevyn tiedot
 Julkaistu: 20. kesäkuuta 2012
 Formaatti: CD
 Tyylilaji: pop
 Levy-yhtiö: Warner Music
Listasijoitukset
  Suomen virallinen lista: 1.
Voicen kesähitti 2012 on radiokanava The Voicen julkaisema kokoelma-albumi. Se julkaistiin 20. kesäkuuta 2012 Warner Music Finlandin kautta. Albumi on sijoittunut Suomen virallisella albumilistalla parhaimmillaan lista sijalle 1 (29/2012, 32/2012).
Kappaleet

| --- | --- |
 CD 1 Loreen − Euphoria  Cheek − Sokka irti  Katy Perry − Part of Me  Michel Teló − Ai Se Eu Te Pego  Nicki Minaj − Starships  Elokuu − Saatilla  Stig − Ryyppy  Petri Nygård − Märkää  Lord Est − Pelaat ja juhlit  Alina Devecerski − Flytta på dej  Neljä Ruusua − Seitsemän päivää selvinpäin  Timi Lexikon − Moon Kuu  Swedish House Mafia − Antidote  Jannika B – Onnenpäivä  Nimetön − Peili  Paloma Faith − Picking Up the Pieces :  CD 2 Jesse Kaikuranta − Vie mut kotiin  JVG & Freeman − Karjala takaisin  Timo Pieni Huijaus − Pleiboi  Uniikki − Paita pois  Redrama − Kickstart  The Cube Guys & Luciana − Jump  Pariisin kevät − Kesäyö  Flo Rida & Sia − Wild Ones  Cascada − Summer of Love  Yön Polte − Tyttö sinä olet meritähti  Tacabro − Tacata  The Rasmus − I’m a Mess  Marina and the Diamonds − Primadonna  GG Caravan − On se hienoo  LMFAO − Sorry for Party Rocking  Madonna − Give Me All Your Luvin’  Avicii − Levels  Emeli Sandé − Next to Me